Gretsiya poytaxti Afinada joylashgan kafelardan birida portlash ro‘y berdi. Mahalliy nashrlarda yozilishicha, portlash oqibatida 38 yoshli ayol halok bo‘lgan va 6 kishi jarohatlangan holda shifoxonaga olib borilgan. Politsiya hodisa joyini halqa bilan o‘rab olgan. Qayd etilishicha, portlashdan keyin kafe hududida yong‘in boshlangan. Portlash sabablari hozircha ma’lum emas.